

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.2 | 2024. gada 25. janvārī |

 **5.**

## Par vienreizēju pabalstu sakarā ar 2023. gada 8. oktobra negaisa laikā mājsaimniecībai Meža ielā 15, Ķegumā, Ogres novadā nodarītajiem bojājumiem

Ogres novada pašvaldībā (turpmāk – Pašvaldība) 2023. gada 11. oktobrī saņemts [Vārds, Uzvārds], personas kods [personas kods], iesniegums (reģistrēts Pašvaldībā ar Nr. 2-4.2/2528), kurā lūgts sniegt finansiālu atbalstu dzīvojamās mājas Meža ielā 15, Ķegumā, Ogres novadā (turpmāk – Īpašums) negaisa laikā krītoša koka radīto bojājumu novēršanai.

Konstatēts, ka 2023. gada 8. oktobrī Ķeguma pilsētā plosījās negaiss, kas sev līdzi nesa ekstremāli stipras lietusgāzes, krasas vēja brāzmas, tā rezultātā nodarot postījumus Īpašumam. Negaisa laikā Īpašumā esošajai dzīvojamai mājai uzgāzās koks, kas sabojāja mājas jumtu, spāres, sienas, virtuves iekštelpas. Minētos faktus savā 2023. gada 22. novembra ziņojumā apliecina Pašvaldības Apstādījumu saglabāšanas komisija.

Ņemot vērā minēto un pamatojoties uz Pašvaldību likuma 4. panta pirmās daļas 9. un 10. punktu un 5. panta pirmo un otro daļu,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Māliņa, Dace Veiliņa, Daiga Brante, Dainis Širovs, Egils Helmanis, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav,**

Ogres novada pašvaldības dome **NOLEMJ:**

1. **Finansiāli atbalstīt** [Vārds, Uzvārds], personas [personas kods], piešķirot EUR 2000 (divi tūkstoši *euro*).
2. **Uzdot** Ogres novada pašvaldībasBudžeta nodaļai iekļaut nepieciešamo finansējumu 2024. gada budžetā.
3. **Kontroli** par lēmuma izpildi uzdot Ogres novada pašvaldības izpilddirektoram P. Špakovskim.

(Sēdes vadītāja,

domes priekšsēdētāja E. Helmaņa paraksts)